Nordjyllands Beredskab blev kort før midnat kaldt ud til en ildebrand i et udhus på Depotvej i Aalborg. - Beboeren på adressen var i fuld gang med at slukke en ildebrand på adressen med haveslangen, og han havde faktisk fået slået flammerne ned, da vi kom frem. Vi kunne se, at der havde været godt gang i ilden, men haveslangen havde stort set gjort arbejdet, vi skulle bare rive en smule tag ned, fortæller indsatsleder Rene Kærup fra Nordjyllands Beredskab. - Vi har en formodning om, at årsagen til branden skyldes rygning, siger Rene Kærup. For en sikkerheds skyld blev manden kørt forbi skadestuen, hvor han blev kontrolleret for røgforgiftning.
En mand måtte have gang i haveslangen for at slukke ildebrand i skur, hvor han havde været ude for at ryge.